Suresh 131 Views Aadhar , PAN
18 రకాల సేవలకు పాన్‌-ఆధార్‌!
న్యూఢిల్లీ,ఆగస్టు 4: ఆధార్‌, పాన్‌కార్డు లింకింగ్‌సేవలు 18 రకాల సేవలకు అనుసంధానం చేసారు. ఆదాయపు పన్నుశాఖ జారీచేసిన పాన్‌నంబరు ఆర్థిక లావాదేవీలకు మరింత కీలకంగా ఉంది. ఆధార్‌ ప్రధానప్రయోజనం కూడా మొత్తం భారత పౌరుల మొత్తం వివరాలను కేంద్రీకరించడమేనని తెలిసిందే. పాన్‌నంబరుద్వారా మొత్తం పన్నులరాబడి దేశంలో ఎంతమొత్తం వస్తున్నది అన్నది సులువుగా తెలుసుకోవచ్చు.
కేవలం చిరు నామా గుర్తింపు ఒక్కటేప్రామాణికంగా కాదు. ఆధార పరంగా చూస్తే వ్యక్తి గుర్తింపుతోపాటు పేరు, చిరు నామా, ఇతర బయోమెట్రిక్‌ గణాంకాలు మొత్తం ఉంటాయి. ఎవరికి పాన్‌నంబరులేదో వెంటనే పాన్‌ ఆవశ్యకతను తెలుసుకుని అమలుచేయాలి. అనేక ఆర్ధ్థికలావాదేవీలకు బ్యాంకు ఖాతాలు ప్రారంభానికి, డిపాజిట్‌లకు పాన్‌నంబరు ఖచ్చితం అవుతుంది.
అలాగే డీమాట్‌ ఖాతాప్రారంభం, స్థిరాస్థి లావా దేవీలు, సెక్యూరిటీ లావాదేవీలు వంటి వాటికి కూడా పాన్‌ ముఖ్యం. కేంద్ర, రాష్ట్రప్రభుత్వ కాన్సులర్‌ కార్యాలయాలు మినహా ఇతర అన్ని లావాదేవీలకు ప్రతి వ్యక్తికి పాన్‌ నంబరు తప్పనిసరి. మోటార్‌ వాహణం కొనుగోలు టూవీలర్‌కుమించిన వాహనానికి పాన్‌అవసరంఅవుతుంది. బ్యాంకు ఖాతా ప్రారంభించడానికి బేసిక్‌ పొదుపుఖాతాలుకు, సహకార బ్యాంకుల్లోను ప్రారంభించేందుకు అవసరం. క్రెడిట్‌కార్డు, డెబిట్‌కార్డు జారీ, డీమాట్‌ఖాతా ప్రారంభం, డిపాజిటరీ, భాగస్వామి, కస్టోడియన్‌ సెక్యూరిటీస్‌ ప్రతినిధిగాను, సెబీ నిర్ధారించిన వ్యక్తిగాని అయి ఉండాలి. 50వేలకు మించిన చెల్లింపులపై పాన్‌నంబరు తప్పనిసరి.
విదేశీ ప్రయాణంలో 50వేలు దాటినా పాన్‌కార్డు నెంబరు విధిగా జతచేయాలి. మ్యూచువల్‌ఫండ్స్‌కు రూ.50వేలు దాటిన చెల్లింపులకుసైతం పాన్‌అవసరం. ఏదేని కంపెనీకి రూ.50వేలు దాటిచెల్లించి నా పాన్‌నంబరు కోట్‌చేయాలి. బ్యాంకింగ్‌కంపెనీ, సహకార బ్యాంకుల్లో డిపా జిట్లకు పాన్‌నంబరు విధిగా జతచేయాలి. రూ.50వేలు దాటిన నగదుపై కూడా పాన్‌ సూచించాలి.
2016 నవంబరు 9వతేదీ నుంచి 30డిసెంబరు మధ్యకాలంలో ఉన్న డిపాజిట్లు రూ.2.50 లక్ష లు దాటినా పాన్‌నంబరు వేయాలి. ఒక్క రోజులో రూ.50వేలు చెల్లించాల్సి వచ్చినా, లేదా బ్యాంకు డ్రాప్టులు, పేఆర్డర్లు, బ్యాంకర్ల చెక్కులు కొనుగోలుచేయాల్సి వచ్చినా పాన్‌ నంబరు విధిగా వేయాలి. ఒక ఆర్థిక సంవ త్సరంలో ఐదులక్షల డిపాజిట్లు దాటినా, లేక ఒక్కరోజులో 50వేలు డిపాజిట్‌చేసినా పాన్‌ నంబరు విధిగా నమోదుచేయాల్సి ఉంటుంది. బ్యాంకింగ్‌కంపెనీ, సహకారబ్యాంకు, పోస్టా ఫీసు, కంపెనీలచట్టం 2013లోని నిధి నిర్వచించిన సెక్షన్‌కు ప్రకారం కూడా పాన్‌నంబరు వేయాలి. ప్రీమియం 50వేలు దాటినా పాన్‌నంబరు విధిగా వేయాలి.
సెక్యూరిటీలు కొనుగోలు, విక్రయాలపరంగా లక్షరూపాయలు దాటితే పాన్‌నంబరు విధిగా జతచేయాలి. ఒక జాబితా అయిన కంపెనీలో అధీకృత స్టాక్‌ఎక్ఛేంజిలో లక్షలరూపాయల వరకూ జరిగిన వాటాలజారీ, అమ్మకం ప్రక్రియకుసైతం పాన్‌ అవసరం. పదిలక్షలు దాటిన స్థిరాస్థి విక్రయాలకు పాన ్‌నంబరు కావాలి. ఉత్పత్తులు, సేవలపరంగా కొనుగోళ్లు, అమ్మకాలపరంగా కూడా రెండులక్షలు దాటితే పాన్‌నంబరు వేయాలని కేంద్రం సూచించింది.